ক্ষমতাসীনদের এমন আশাবাদ দোষের কিছু নয়। বরং গণতান্ত্রিক রাষ্ট্র ব্যবস্থায় প্রতিদ্বন্দ্বী দলগুলো পারস্পরিক আস্থা রেখে চলবে এটাই কাম্য। কিন্তু প্রশ্ন হলো, বিএনপি কি শেখ হাসিনাকে প্রধানমন্ত্রীর আসনে রেখে নির্বাচনে যাবে? স্মরণযোগ্য, সোহরাওয়ার্দী উদ্যানে বিএনপির সর্বশেষ সমাবেশে চেয়ারপারসন বেগম খালেদা জিয়া স্পষ্ট করেই বলেছিলেন, শেখ হাসিনাকে ক্ষমতায় রেখে তার দল নির্বাচনে যাবে না। তিনি এখন কারাগারে। এ বিষয়ে তার মতামত সরাসরি জানার কোনো উপায় নেই।